A început dezbaterea dintre cei doi candidaţi la preşedinţia Franţei. Marine Le Pen susține că a văzut poporul suferind în ultimii cinci ani.
Cei doi candidaţi s-au tot întrerupt reciproc la începutul dezbaterii. La sosirea la sediul televiziunii, Le Pen declarase că este relaxată. Macron oferă o platformă pro-europeană şi liberală, în timp ce manifestul naţionalist al lui Le Pen se bazează pe un euroscepticism profund.
Preşedintele francez Emmanuel Macron şi contracandidata de extremă-dreapta Marine Le Pen au început dezbaterea programată miercuri, înaintea alegerilor prezidenţiale de duminică.Pentru Le Pen, care se află în urma lui Macron în sondajele de opinie, confruntarea mult aşteptată este o şansă de a-i convinge pe alegători că are statura necesară pentru a fi preşedinte şi că aceştia nu ar trebui să se teamă să vadă extrema dreaptă la putere."În ultimii cinci ani am văzut poporul francez suferind, îngrijorat, şi vreau să spun că o altă alegere este posibilă", a declarat Le Pen la începutul dezbaterii.Voi fi preşedintele costului vieţii… Voi fi acolo preşedintele justiţiei, voi fi acolo preşedintele fraternităţii naţionale. Pentru Macron, probabil că cea mai mare provocare pentru a-şi păstra avansul tot mai mare în sondajele de opinie va fi să nu pară arogant – lucru pentru care mulţi alegători l-au criticat -, dar în acelaşi timp va trebui să evidenţieze lacunele pe care le vede în planurile politice ale lui Marine Le Pen, potrivit Reuters. În comentariile sale de deschidere, el a declarat că, dacă va fi reales, se va strădui să facă Franţa "mai independentă şi mai puternică… putem îmbunătăţi viaţa de zi cu zi". Cei doi candidaţi s-au tot întrerupt reciproc la începutul dezbaterii, Marine Le Pen spunând că "în viaţa reală", propunerile sale ar îmbunătăţi situaţia alegătorilor mult mai mult decât adversarul său, în timp ce Macron a spus că unele dintre propunerile sale nu sunt realiste. La sosirea la sediul televiziunii, Marine Le Pen declarase că este "relaxată", în timp ce Macron a spus că este "concentrat, pregătit pentru o dezbatere care ne va permite fiecăruia dintre noi să ne explicăm ideile pentru Franţa". Alegerile prezintă alegătorilor două viziuni opuse ale Franţei: Macron oferă o platformă pro-europeană şi liberală, în timp ce manifestul naţionalist al lui Le Pen se bazează pe un euroscepticism profund.